CELEX: 62017TN0580
Language: sl
Date: 2017-08-24 00:00:00
Title: Zadeva T-580/17: Tožba, vložena 24. avgusta 2017 – Karp/Parlament

201711170381555942017/C 412/475802017TC41220171204SL01SLINFO_JUDICIAL20170824323322Zadeva T-580/17: Tožba, vložena 24. avgusta 2017 – Karp/Parlament
 ---documentbreak--- C4122017SL3220120170824SL0047322332Tožba, vložena 24. avgusta 2017 – Karp/Parlament
   (Zadeva T-580/17)2017/C 412/47Jezik postopka: angleščina
      Stranki
   
   
      Tožeča stranka: Kevin Karp (Bruselj, Belgija) (zastopnika: N. Lambers in R. Ben, odvetnika)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   
            —
         
         
            razglasi za nično odločbo organa, pooblaščenega za sklepanje pogodb o zaposlitvi za skupino EFDD v Evropskem parlamentu, s katero je bila razvrščena v funkcionalno skupino II, razred 4, stopnja 1, čeprav ji je bilo do konca pogodbe o zaposlitvi 11. novembra 2016 zaupano opravljanje svetovalnih nalog, ki ustrezajo razredu iz funkcionalne skupine IV;
         
      
            —
         
         
            ji prisodi odškodnino za premoženjsko in nepremoženjsko škodo, ki naj bi jo utrpela, vključno z odškodnino zaradi domnevne izgube možnosti za zaposlitev po koncu njene pogodbe o zaposlitvi.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
            1.
         
         
            Prvi tožbeni razlog: kršitev člena 80 Pogojev za zaposlitev drugih uslužbencev Evropske unije (PZDU).
            
                     —
                  
                  
                     Tožeča stranka trdi, da ji je bil dodeljen plačni razred, ki za njeno prvo pogodbo ustreza funkcionalni skupini I, za njeno drugo pogodbo o zaposlitvi pa ji je bil ponujen razred na dnu funkcionalne skupine II, čeprav je bila velika večina nalog, ki so ji bile zaupane v okviru njene prve in druge pogodbe o zaposlitvi, upravnih in svetovalnih.
                  
               
      
            2.
         
         
            Drugi tožbeni razlog: kršitev člena 82 PZDU.
            
                     —
                  
                  
                     Člen 82 PZDU določa, da se pogodbeni uslužbenec zaposli v funkcionalni skupini IV, če lahko izkaže izobrazbo, ki ustreza vsaj tri letnemu z diplomo potrjenemu zaključenemu univerzitetnemu študiju, ali poklicno usposabljanje na enakovredni ravni. Tožeča stranka je izpolnjevala ti merili in njen plačni razred je bilo treba ustrezno prilagoditi.
                  
               
      
            3.
         
         
            Tretji tožbeni razlog: zloraba pravic, ki izhaja iz veriženja pogodb o zaposlitvi za določen čas.
            
                     —
                  
                  
                     Tožeča stranka zatrjuje, da je organ za imenovanja zlorabil pravice pri izbiri pogodbe, ki sta ji bili ponujeni, in zlasti v svoji odločbi, s katero ni niti podaljšal njene pogodbe o zaposlitvi niti ji ni ponudil pogodbe o zaposlitvi za nedoločen čas.
                  
               
      
            4.
         
         
            Četrti tožbeni razlog: zloraba pooblastil z odločbo o nepodaljšanju pogodbe tožeče stranke.
            
                     —
                  
                  
                     Razlogi za nepodaljšanje pogodbe o zaposlitvi tožeče stranke niso razumljivi in pomenijo zlorabo pooblastil, ki utemeljuje odškodninski zahtevek.
                  
               
      
            5.
         
         
            Peti tožbeni razlog: izguba možnosti za zaposlitev.
            Tožeča stranka je bila v nevednosti glede možnosti podaljšanja njene pogodbe. Pravzaprav od organa za imenovanja ni nikoli prejela prave odločbe in ni mogla organizirati svojega odhoda ter, na primer, zaprositi za premestitev ali vložiti prošnje za drugo delovno mesto.